โครงการ  ยกย่องเชิดชูเกียรติ “องค์กรดี  คนดี ”
1. หลักการและเหตุผล

พระราชบัญญัติการศึกษาแห่งชาติ พ.ศ. 2542 และที่แก้ไขเพิ่มเติม (ฉบับที่ 2) พ.ศ. 2545 กำหนดให้มีการเปลี่ยนแปลงการจัดการศึกษาไทย ทั้งในด้านสิทธิและเสรีภาพของบุคคลอย่างเสมอภาคกันในการได้รับการศึกษาขั้นพื้นฐานไม่น้อยกว่า 12 ปี อย่างต่อเนื่องและมีคุณภาพ โดยไม่เสียค่าใช้จ่ายและการจัดการศึกษาดังกล่าวจะต้องคำนึงถึงการมีส่วนร่วมขององค์กรปกครองส่วนท้องถิ่นและเอกชน เป็นการศึกษาตลอดชีวิตสำหรับประชาชน ให้ประชาชนมีส่วนร่วมในการพัฒนาอย่างต่อเนื่อง หลักการดังกล่าวตรงกับแนวคิดหลักในการจัดการศึกษาเพื่อคนทุกฝ่าย (Education for All) และทุกคนทุกฝ่ายมีส่วนร่วมในการศึกษาอันเป็นหลักการพื้นฐาน     ที่ได้รับการยอมรับทั่วโลก

องค์การบริหารส่วนตำบลหานโพธิ์ ได้ตระหนักและเล็งเห็นความสำคัญจำเป็นในการส่งเสริม สนับสนุนการมีส่วนร่วมของประชาชน ชุมชน เพื่อให้มีส่วนร่วมผนึกกำลังในการพัฒนาการจัดการศึกษา รวมทั้งการส่งเสริมสนับสนุนองค์กรดี  คนดี มีส่วนร่วมในการจัดการศึกษาให้ได้รับการยกย่องและเป็นแบบอย่างที่ดี ต่อเด็ก เยาวชน ประชาชน ซึ่งประกอบด้วย ภูมิปัญญาท้องถิ่น ปราชญ์ชาวบ้าน ผู้ปกครอง และบุคคลทั่วไป ทั้งในและนอกพื้นที่ เพื่อเป็นแบบอย่างในการประกอบความดี ไม่ให้คนดี คนเก่ง หายไปจากสังคมไทย อันจะเป็นการสร้างสันติสุขและความสงบให้กับประเทศชาติต่อไป  ในอนาคต
องค์การบริหารส่วนตำบลหานโพธิ์ จึงได้จัดให้มีโครงการยกย่องเชิดชูเกียรติ “องค์กรดี คนดี มีส่วนร่วมใน
การจัดการศึกษา” ขึ้น 
2. วัตถุประสงค์
                    1. เพื่อค้นหาองค์กร หรือบุคคลที่มีส่วนร่วมในการจัดการศึกษาขั้นพื้นฐาน 
       
          2. เพื่อยกย่อง เชิดชูเกียรติองค์กรหรือบุคคล ที่มีส่วนร่วมในการจัดกิจกรรมเพื่อสังคม และสาธารณประโยชน์ เป็นแบบอย่างแก่บุคคลทั่วไป
       
          3. เพื่อกระตุ้นให้ทุกภาคส่วนได้เข้ามามีส่วนร่วมในการส่งเสริมคนดี มีคุณธรรม จริยธรรม เป็นแบบอย่างที่ดี แก่นักเรียน ผู้ปกครองและประชาชนทั่วไป

3. เป้าหมาย

      เชิงปริมาณ

ค้นหาและยกย่องเชิดชูเกียรติองค์กรหรือบุคคลที่มีส่วนร่วมในการจัดการศึกษาในเขตตำบลหานโพธิ์ โดยแบ่งออกเป็น 4  กลุ่ม คือ   ภูมิปัญญาท้องถิ่น หรือปราชญ์ชาวบ้าน ส่งเสริมการศึกษา การแต่งกายส่งเสริมประเพณีวัฒนธรรม และผู้มีคุณธรรม จริยธรรม เป็นเป็นที่ประจักษ์
เชิงคุณภาพ

ใช้เครือข่ายความร่วมมือทุกภาคส่วนในการจัดการศึกษา ส่งผลให้สถานศึกษาได้รับการสนับสนุนงบประมาณหรือทรัพย์สิน ด้านวิชาการและด้านกิจกรรมเพิ่มขึ้น
4. วิธีการดำเนินงาน

1.  ประชุมปรึกษาหารือเพื่อเสนอโครงการ

2.  เสนอโครงการต่อผู้บริหาร

3.  จัดทำหลักเกณฑ์ในการคัดเลือกองค์กรดี คนดี มีส่วนร่วมในการจัดการศึกษา

4.  องค์การบริหารส่วนตำบลหานโพธิ์คัดเลือกบุคคลเพื่อที่จะได้รับเกียรติบัตร

5.  ประกาศรายชื่อผู้ที่ได้รับการคัดเลือกในแต่ละด้าน
5.  ระยะเวลาดำเนินงาน

เดือนมีนาคม - เมษายน 2562
6.  งบประมาณ


ไม่มี
7. สถานที่ดำเนินงาน
1.องค์การบริหารส่วนตำบลหานโพธิ์
2.ศูนย์พัฒนาเด็กเล็กสังกัดองค์การบริหารส่วนตำบลหานโพธิ์
8. ผลที่คาดว่าจะได้รับ
          1 มีองค์กรหรือบุคคลต้นแบบ ในการสร้างสรรค์ความดี มีส่วนร่วมในการจัดการศึกษา
          2 องค์กรหรือบุคคลเข้ามามีส่วนร่วมในการจัดการศึกษาเพิ่มมากขึ้น



          ลงชื่อ




ผู้เขียน/เสนอโครงการ





    (นางอรุณรัตน์  เพ็ชรหีด)

 ผู้อำนวยการกองการศึกษา  ศาสนาและวัฒนธรรม
          ลงชื่อ




ผู้เห็นชอบโครงการ
        (นายชนะ  ทองทุ่ม)

        ปลัดองค์การบริหารส่วนตำบลหานโพธิ์
          ลงชื่อ




ผู้อนุมัติโครงการ
        (นายเทพชัย  คงมี)
      นายกองค์การบริหารส่วนตำบลหานโพธิ์

